กิมย้ง
กิมย้งมีหนังสือพิมพ์เป็นของตัวเองและดูแลกิจการหนังสือพิมพ์ ชื่อ หมิงเป้า (明報) กิมย้ง เสียชีวิตเมื่อวันที่ 30 ตุลาคม ค.ศ. 2018
คิม กีซู
คิม กีซู นักมวยสากลชาวเกาหลีใต้ เกิดเมื่อ 17 กันยายน พ.ศ. 2482 เป็นแชมป์โลกมวยสากลคนแรกของเกาหลีใต้ โดยได้ครองแชมป์โลกเมื่อ พ.ศ. 2509 และเคยมาชกกับอภิเดช ศิษย์หิรัญในไทย ก่อนจะเป็นฝ่ายชนะคะแนนไป เขาเสียชีวิตเมื่อ 10 มิถุนายน พ.ศ. 2540 
คิมเคยชกมวยสากลสมัครเล่นในนามทีมชาติเกาหลีใต้มาก่อน และได้เหรียญทองเอเชียนเกมส์เมื่อ พ.ศ. 2501 ต่อมาได้หันมาชกมวยสากลอาชีพ เขาขึ้นชกมวยสากลอาชีพครั้งแรกเมื่อ 1 ตุลาคม พ.ศ. 2504 ซึ่งเป็นการชิงแชมป์เกาหลีใต้รุ่นมิดเดิลเวท ซึ่งคิมเป็นฝ่ายชนะคะแนนกัง แซชุลได้แชมป์มาครอง จากนั้น ขึ้นชกชนะเป็นส่วนใหญ่ จนได้ครองแชมป์ OPBF รุ่นมิดเดิลเวทเมื่อ 10 มกราคม พ.ศ. 2508 ชนะน็อค ฟูมิโอะ ไดสุ ยก 6 คิมป้องกันแชมป์ไว้ได้ 3 ครั้ง ก็ขึ้นชิงแชมป์โลกรุ่นจูเนียร์มิดเดิลเวทเมื่อ 25 มิถุนายน พ.ศ. 2509 ชนะคะแนน นีโน่ เบนเวนูตี ทำให้คิมกลายเป็นแชมป์โลกมวยสากลคนแรกของเกาหลีใต้ไปทันที จากนั้น เขาได้ชกป้องกันทั้งแชมป์โลกและแชมป์ OPBF มาตลอด และยังเดินทางมาชกนอกรอบกับอภิเดช ศิษย์หิรัญ ในขณะที่ครองแชมป์ทั้งสองตำแหน่งนี้เมื่อ 8 พฤศจิกายน พ.ศ. 2510 ซึ่งคิมเป็นฝ่ายชนะคะแนนไป